ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት 'ደገፍቲ መንግስቲ' ኣብ ልዕሊ ፍሉጥ ኤርትራዊ ጋዜጠኛ መጥቃዕቲ ፈጺሞም 27 ሕዳር 2019 ምንጪ ስእሊ, ATV Asena ገለ 'ደገፍቲ መንግስቲ' ምዃኖም ዝተነግረሎም ውልቀሰባት ኣብ ልዕሊ መስራቲን ኣዳላውን ቴለቭዥን ኣሰና ዝኾነ ፍሉጥ ኤርትራዊ ጋዜጠኛ፡ ኣማኑኤል ኢያሱ፡ መጥቃዕቲ ከም ዝፈጸሙ ኣሰና ቲቪ ኣረጋጊጻ። እቲ ናይ ሓሩጭን ጸባን መጥቃዕቲ ኣብ ከተማ ለንደን ከም ዝተፈጸመን፡ ሓደ ካብቶም ነቲ መጥቃዕቲ ፈጺሞም ዝተባህሉ ውልቀሰባት ኣብ ትሕቲ ቀይዲ ፖሊስ ከም ዝኣተወን መግለጺ ኣሰና ሓቢሩ። ኣብቲ መጥቃዕቲ ካብ ኣርባዕተ ክሳብ ሓሙሽተ ሰባት ከም ዝተሳተፉ ዝረኸብናዮ ሓበሬታ የረድእ። ሓንቲ ጓል-ኣንስተይቲ፡ ነቲ ጋዜጠኛ ሓበሬታ ዘለዋ ሰብ ክትረኽበካ ደልያ ኣላ ብምባል፡ ብስቱር ክትህቦ ከም እትደልን ብምግላጽ ክረኽባ ከም ዘለዎን ሓቲታቶ። ብመሰረት እቲ ሓበሬታ ድማ፡ ኣማኑኤል ናብቲ ቦታ ምስ ከደ እቶም ሰባት ተዳልዮም ጸኒሖም ብጸባ ዝተበጽበጸ እንቋቚሖ ክጭንጉዕዎ ፈቲኖም። ኣማኑኤል ብወገኑ፡ ካብቲ መጥቃዕቲ ርእሱ ከድሕን ከም ዝፈተነን፡ ድሒሩ ኣብ ዝተፈጥረ ወጠጥ ፓሊስ ንሓደ ኣብ ቀይዲ ከእትውዎ እንከለዉ፡ እቶም ዝተረፉ ግን ከም ዝሃደሙ ተፈሊጡ። ኤርትራውያን ስለምንታይ ብማርቲን ፕላውት ይሓርቁ?
